ใช้อำนาจนายกฯ ตั้งสอบวินัยอควาเรียม
หนุนคนนอกนั่งประธาน แจ้งต้นสังกัดชี้มูล ขรก.เอี่ยวหลายกระทรวง,นพ.ธีระเกียรติ เจริญเศรษฐศิลป์ รมว.ศึกษาธิการ เปิดเผยการตรวจสอบโครงการก่อสร้างศูนย์ศึกษาการเพาะเลี้ยงสัตว์น้ำหรืออควาเรียมของวิทยาลัยประมงติณสูลานนท์ จ.สงขลา สังกัดสำนักงานคณะกรรมการการอาชีวศึกษา (สอศ.) ว่า ตามที่ตนได้มอบหมายให้สำนักนิติการสำนักงานปลัดกระทรวงศึกษาธิการ (ศธ.) ไปทำหนังสือสรุปตั้งคณะกรรมการสอบสวนทางวินัยผู้เกี่ยวข้องในเรื่องดังกล่าว หลังจากที่คณะทำงานตรวจสอบข้อเท็จจริงอควาเรียมสงขลา ที่มีนายการุณ สกุลประดิษฐ์ ปลัดกระทรวงศึกษาธิการเป็นประธาน ได้ตรวจสอบทั้งสองเฟสเสร็จเรียบร้อยแล้ว โดยเฟสแรกเป็นประเด็นงบประมาณจำนวน 835 ล้านบาท ในส่วนของขั้นตอนการดำเนินงาน เช่น การแก้ไขแบบงวดงานถึง 6 ครั้ง และเฟสสอง ในส่วนของงบประมาณจำนวน 313 ล้านบาท ซึ่งถูกนำมาใช้ก่อสร้างในส่วนของภายนอกอาคาร เช่น ถมดิน ขุดสระ ทำที่พักอนุบาลพันธุ์ปลาทั้งที่ภายในอาคารยังไม่เสร็จสิ้น โดยข้อมูลในสำนวนสรุปชัดเจนถึงการเอื้อประโยชน์ให้แก่บริษัทเอกชนและทำให้ราชการเสียหาย ซึ่งเมื่อเร็วๆนี้ตนได้เรียกเจ้าหน้าที่นิติกรของสำนักงานปลัด ศธ.มากำชับเรื่องการตั้งคณะกรรมการสอบสวนทางวินัย ภายในสัปดาห์นี้ฝ่ายนิติการ สป.ศธ.จะสรุปข้อมูลทั้งหมดมาให้ตนพิจารณา,เรื่องนี้มีขั้นตอนเทคนิคทางข้อกฎหมายอาจทำให้ล่าช้าไปบ้าง เพราะมีผู้เกี่ยวข้องหลายหน่วยงานและมีข้าราชการที่เกี่ยวข้องด้วยหลายกระทรวง ขณะนี้ตนได้เซ็นหนังสือไปถึงกระทรวงอื่นๆที่มีผู้เกี่ยวข้องในโครงการนี้แล้ว เพื่อให้,ผู้บังคับบัญชาต้นสังกัดเหล่านั้นชี้มูลความผิดมา แต่หากไม่มีการชี้มูลความผิดมาก็ต้องอธิบายมาให้ชัดเจน ทั้งนี้หากมีการชี้มูลความผิดเสร็จเรียบร้อยแล้ว ขั้นตอนต่อไปผมจะส่งสรุปสำนวนทั้งหมดพร้อมรายชื่อคณะกรรมการสอบสวนทางวินัยให้ พล.อ.ประยุทธ์ จันทร์โอชา นายกรัฐมนตรี เซ็นตั้งคณะกรรมการสอบสวนทางวินัยทันที ส่วนจะเลือกใครเป็นประธานคณะกรรมการสอบสวนทางวินัยนั้น ผมคิดว่าเรื่องนี้มีความซับซ้อนและจะต้องได้บุคคลที่รู้เรื่องเทคนิคเชี่ยวชาญเฉพาะ ซึ่งก็อาจเป็นไปได้ว่าจะนำคนนอกมาเป็นประธาน รมว.ศึกษาธิการกล่าว.
ได้ตรวจสอบทั้งสองเฟสเสร็จเรียบร้อยแล้ว โดยเฟสแรกเป็นประเด็นงบประมาณจำนวน 835 ล้านบาท ในส่วนของขั้นตอนการดำเนินงาน 
อควาเรียม,วิทยาลัยประมงติณสูลานนท์,ตั้งคณะกรรมการสอบสวน,กระทรวงศึกษาธิการ,ธีระเกียรติ เจริญเศรษฐศิลป์,การศึกษา